Nanna Aakjær
Nanna Aakjær var en dansk snedker og billedskærer. Nanna Krog blev gift med Jeppe Aakjær i 1907, samme år som de flyttede ind på det nybyggede Jenle på østkysten af Salling. Det var Nanna Aakjær, der fik sat igennem, at bygningen blev opført efter tegninger af arkitekten Povl Baumann. Med sin sans for håndværk af høj kvalitet fik hun sat sit præg på huset og dets indretning.
Nanna Aakjær var en central person i de årlige Jenlefester, og hun var aktiv i bl.a. Kvindevalgretsforeningen. Hun boede på Jenle til sin død, men havde forinden solgt stedet til datteren Solvejg Aakjær Bjerre. Hendes værksted på Jenle er bevaret.
Sammen med Jeppe Aakjær ligger hun begravet ved Jenle.